Nafarroako Parlamentuko Mahaiak, 2018ko maiatzaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, prestazio handiko trenari buruz gobernu zentralarekiko lankidetza hitzarmen berri bat idazteko eta sinatzeko Nafarroako Gobernua egiten ari denari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko maiatzaren 14an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Guzmán Garmendia Pérez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Garapen Ekonomikorako lehendakariordeak Osoko Bilkuran ahoz erantzun diezaion:

2017ko urrian, Espainiako Gobernuak alde bakarrez hautsi zuen Prestazio Handiko Trenari buruzko Hitzarmena, Nafarroako Gobernuak eta Espainiako Gobernuak 2010ean sinatua.

Nafarroako Gobernua zer ari da egiten azpiegitura garrantzitsu hori eraikitzeko lankidetzari begira gobernu zentralarekiko lankidetza hitzarmen berri bat idazteko eta sinatzeko?

Iruñean, 2018ko maiatzaren 7an

Foru parlamentaria: Guzmán Garmendia Pérez